ชาแมนคิง - วิกิพีเดีย

# ชาแมนคิง

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ชาแมนคิง

ชื่อไทย | ชาแมนคิง
ชื่อญี่ปุ่น | シャーマンキング
ชื่ออังกฤษ | Shaman King
ผู้แต่ง | ฮิโรยูคิ ทาเคอิ
แนวการ์ตูน | ต่อสู้
เว็บไซต์ |

ลิขสิทธิ์
ลิขสิทธิ์ในญี่ปุ่น | ชูเอชะ
ลิขสิทธิ์ในไทย | สยามอินเตอร์คอมิกส์
จำนวนเล่ม | 32 เล่มจบ

ส่วนหนึ่งของ สารานุกรมการ์ตูน

ชาแมนคิง เป็นการ์ตูนญี่ปุ่น เนื้อเรื่องเกี่ยวกับอาซาคุระ โย ผู้มีพลังมองเห็นวิญญาณ และเกิดในตระกูลชาแมน ซึ่งมีหน้าที่ติดต่อกับวิญญาณ และความฝันของโยก็เพื่อที่จะสรางโลกที่มีแต่ความสุข สบายๆ ทุกคนมีเวลาที่จะผ่อนคลายได้มองสายลม สูดกลิ่นธรรมชาติได้อย่างไม่เร่งร้อน เหมือนโลกปัจจุบัน และสิ่งที่จะช่วย อาซาคุระโยได้ก็คือ การประลองชาแมนคิงที่จะได้รับพรจากเกรทสปิริตหากเป็นผู้ชนะ

ตีพิมพ์เป็นตอนลงในนิตยสารซีคิดส์ ลิขสิทธิ์ในประเทศไทยเป็นของสำนักพิมพ์สยามอินเตอร์คอมิกส์

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

เรื่องชาแมนคิงได้เริ่มจาก การที่มีการจัดชาแมนไฟท์ขึ้นทุกๆ 500 ปี และปีนี้ชาแมนไฟท์ได้จัดขึ้นที่ประเทศญี่ปุ่นเมืองเกียวโต เป็นเวลาที่ตระกูลอาซาคุระรอคอยเพื่อให้โยได้ลงแข่งขั้นครั้งนี้ ความปรารถนาของตระกูลอาซาคุระไมได้ต้องการให้โยได้ครอบครองโลกแต่เหตุผลคือ ต้องการให้โยยับยั้งการกลับมาของฮาโอ ซึ่งถือได้ว่าเป็นบรรพบุรุษของโยเมื่อ 1000 ปีก่อน ฮาโอ ได้เป็นชาแมนคิง และครั้งนี้ฮาโอก็ต้องการกลับมาเป็นอีกครั้ง แต่ที่ต้องยับยั้งไว้เพราะว่า วัตถุประสงค์ของฮาโอเมื่อได้เป็นชาแมนคิง และได้เกรตสปิริตมาครอบครองแล้วก็คือ ฆ่าทุกคนที่ไม่ใช่ชาแมนบนโลกนี้ทิ้งให้หมดเพื่อสร้างโลกที่มีแต่ชาแมน และตั้งตัวเป็นใหญ่เพื่อครอบครองโลกนี้

โยไม่ได้รับรู้เรื่องราวเหล่านี้เลย เขารู้เพียงแต่ว่าปู่ของเขาต้องการให้เขาต่อสู้เพื่อให้ได้ตำแหน่งชาแมนคิงมา เขาคิดเสมอว่า ถ้าเขาได้ตำแหน่งนี้มา สิ่งที่เขาอยากจะทำคือ การที่ให้ทุกคนได้อยู่อย่างมีความสุข

เมื่อการคัดเลือกชาแมนได้เริ่มขึ้น เขาก็ได้เจอกับหนึ่งในผู้คุมกฎของเผ่าปัจชื่อ ซิลเวอร์ และได้ต่อสู้กัน จนโยได้เป็นหนึ่งในผู้เข้าร่วมการแข่งขันชาแมนครั้งนี้ และยังได้เรียนรู้การโอเวอร์โซลอันแข็งแกร่งจากซิลเวอร์อีกด้วย ก่อนหน้านั้นเค้าได้รู้จักกับวิญญาณดวงหนึ่ง ชื่อ อาบิดามารุ ซึ่งเป็นวิญญาณ ซามูไรเมื่อ 600 ปีก่อน และเป็นเพื่อนที่ดีต่อกัน โยได้รับแจ้งให้ต่อสู้กับชาแมนหลายคน ได้แก่ โฮโรโฮโร่ เฮาส์ที่ 8 และเร็น จนในที่สุดทุกคนก็กลายเป็นเพื่อนกัน และได้ผ่านเข้ารอบต่อไปของชาแมนไฟท์ได้

โยมีเพื่อนคนหนึ่งชื่อมันตะ เขาเป็นเพื่อนคนแรกที่ยอมรับโยได้ในสิ่งที่โยเป็น เค้าไม่รู้สึกว่าโยเป็นตัวประหลาด และสองคนนี้เป็นเพื่อนรักกันมาก เพื่อที่โยจะได้มาซึ่งตำแหน่งชาแมนคิงนั้น เค้าได้รับการฝึกฝนมากมายจากตัวเขาเอง ประสบการณ์ที่ต้องสู้กับคนอื่น ปู่ของเขา และแอนนา คู่หมั้นของโย โยได้ทำให้ริวดาบไม้ซึ่งเป็นคนมีปัญหา และทำตัวเป็นอันธพาลเพื่อหาที่พักใจของตัวเอง ได้กลับใจและมาเป็นเพื่อนกับโย ซึ่งหลังจากนั้นโยก็ได้ทำให้ดวงวิญญาณที่ชั่วร้ายดวงหนึ่งได้กลับใจ ดวงวิญญาณดวงนี้ชื่อ โคเงะทาเงโร่ ซึ่งเป็นดวงวิญญาณที่เคียดแค้นอาบิตามารุเป็นอย่างมาก เพราะว่าอาบิตามารุเป็นผู้สังหารเขาเมื่อ 600 ปีที่ผ่านมา แต่ด้วยความจริงใจของโยที่ต้องการจะช่วยผู้อื่น โยจึงเอาชนะใจโคทาเงโร่ได้สำเร็จ โคทาเงโร่ จึงได้กลายเป็น วิญญาณประจำตัวของริวดาบไม้

ต่อจากนี้คือสิ่งที่พวกเขาจะต้องเผชิญหน้า เพื่อไปถึงจุดมุ่งหมายคือ การได้เป็นชาแมนคิง โยได้รู้ความต้องการของเพื่อนๆ ของเขาว่าเมื่อพวกเขาได้เป็นชาแมนคิง พวกเขาต้องการอะไร โยได้สัญญากับทุกคนไว้ว่าถ้าเขาได้เป็นชาแมนคิง เขาจะทำความฝันของทุกคนให้เป็นจริง และทำให้โลกนี้สงบสุข พวกเขาจึงร่วมมือกันไปยังรอบต่างๆ ของชาแมนไฟท์ครั้งนี้

## [แก้] รายชื่อตัวละคร

อาซาคุระ โย （「麻倉 葉」, Asakura Yō, 麻倉 葉?）
  ตัวเอกของเรื่อง ร่วมกับวิญญาณของอามิดามารุ โยเป็นผู้สืบเชื้อสายของตระกูลอาซาคุระ ท่ามายตายคือ "มุมุเมียวยาคุมุ"
อาซาคุระ ฮาโอ （「麻倉葉王」, Asakura Hao, 麻倉葉王?）
  เป็นคนที่มีพลังชาแมนเยอะที่สุดตั้ง 2.5ล้าน และเป็นพี่ชายฝาแฝดของโย มีสปิริตออฟไฟร์เป็นวิญญาณคู่ชีพ
เคียวยามะ แอนนา （「恐山アンナ」, Kyōyama An'na, 恐山アンナ?）
  เป็นคนทรงแต่โบราณและเป็นคู่หมั้นของโย
เต๋า เร็น (道 蓮, พินอิน Dào Lián)
  ชาแมนจากประเทศจีนแผ่นดินใหญ่ มีบาซอนเป็นวิญญาณคู่ชีพ
เต๋า จุน
  พี่สาวของเร็นมี ลี ไป่หลง เป็นศพคู่ชีพ
โอมายามาดะ มันตะ (小山田まん太)
  เพื่อนสนิทของโย และเป็นลูกของตระกูลที่ยิ่งใหญ่ของญี่ปุ่น
ริวดาบไม้ หรือ อุเอะมิยะ ริวโนะซึเกะ (梅宮 竜之介)
  ชาแมนผู้แสวงหาเบสเพลส
เฮาส์ที่ 8
  มีดวงวิญญาณชื่อ เอลิซ่าเป็นภรรยาของเฮาส์
โฮโรโฮโร่
  เด็กหนุ่มจากฮอกไกโด มีควงวิญญาณเป็นฯโคโรโร่
ชอคโก้เลิฟ
  ชาแมนจากนิวยอกส์มีมิกส์วิญาณเสือจากั้วส์เป็นคู่หู
โทคาเงโร่
  วิณญาณโจรที่ถูกอามิดามารุฆ่าตาย
ทามาโอะ
  ลูกศิษตระกูลอาซากุระ
ไอ ออน เมเดิ้น ชาญ(แจนนู)
  หญิงสาวผู้นำกลุ่ม X-LAW ปรารถณาให้โลกมีแต่ความสุข
รีเซริก
  เป็นชาแมนที่ใช้ " ดาวซิล " เป็นอาวุธมีความแค้นกับฮาโอซึ่งฆ่าพ่อและแม่ของเขามีวิญญาณคู่ใจชื่อ "มอฟีน" และ เซลเอล(ไอออน เมเด้นให้มา) หลังจากที่ออกจากกลุ่มพวกโยแล้ว จึงได้สวามิภักดิ์กับกลุ่ม X-LAW
อาซากุระ ฮานะ
  ลูกของโยและแอนนา (บ้างกล่าวว่าเป็นลูกของฮาโอและแอนนา) มีให้เห็นอยู่2เล่ม (31-32) ในฉากพิเศษ
มาตามุเนะ
  ภูตตนแรกของโย เป็นแมว มีอายุกว่า500ปี เคยเป็นพวกของฮาโอแต่ตอนหลังมาอยู่กับ อาซากุระ โยเคน เพื่อกำจัดฮาโอ
อาซากุระ มิกกี้
  พ่อของโยและฮาโอ ชื่อจริงว่า มิกิฮิสะ ลงแข่งชาแมนไฟต์เพื่อเอาชนะฮาโอ
รุดเซป เซราม
  2พี่น้องเจ้าของ โกเลม ลงแข่ง Shaman Fight ร่วมกับมิกกี้ เสียชีวิตเล่ม 32ทั้งคู่
ซิลเวอร์ (ซิลวา Silva)
  1 ใน 10 ผู้คุมกฏเผ่าปัจ คอยดูแลโยมาตลอด สืบเชื้อสายจากฮาโอ (ตอนอยู่เผ่าปัจ)

### [แก้] วิญญาณ

อามิดามารุ (คันจิ 阿弥陀丸)
  วิญญาณซามูไรเมื่อ 600 ปี ถูกขนานนามว่า ซามูไรปีศาจ
โคโรโร่
  ภูติจิ๋วแห่งเผ่าโปโรโป๊ะคุรุอาศัยอยู่ใต้ใบฟูกิ
บาซอน (จีน 馬孫, พินอิน Mǎsūn)
  วิณญาณนักรบจีนแห่งตระกูลเต๋า
ซิลเวอร์วิง ซิลเวอร์ชีลด์ ซิวเวอร์ฮอร์น ซิวเวอร์ร็อด
  ภูตของ ซิวเวอร์

## [แก้] เกร็ดข้อมูล

ชื่อในเรื่องของสถานที่หลายแห่งและชื่อสิ่งของ เป็นชื่อใกล้เคียงกับสถานที่จริงในโลก เช่น

- ชื่อของเผ่าปัจ (パッチ) ผู้จัดการแข่งขันชาแมนไฟท์ มีที่มาจากเผ่าอะแพชี (アパッチ) ของชาวอินเดียนแดงในสหรัฐอเมริกา
- เมืองดูริงโก้ จากเมือง ดูแรงโก เมืองในรัฐโคโลราโด
- เทือกเขาลักกี้ จาก เทือกเขาร็อกกี้

## [แก้] เว็บไซต์อื่น

- เว็บไซต์อย่างเป็นทางการ ((ญี่ปุ่น))
- ชาแมนคิงแฟนคลับ

| ชาแมนคิง เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ชาแมนคิง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%8A/%E0%B8%B2/%E0%B9%81/%E0%B8%8A%E0%B8%B2%E0%B9%81%E0%B8%A1%E0%B8%99%E0%B8%84%E0%B8%B4%E0%B8%87.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- עברית
- Italiano
- 日本語
- Bahasa Melayu
- Nederlands
- Polski
- Português
- Русский
- Svenska
- Tagalog
- Türkçe